Diari Oficial de la Generalitat Valenciana


Sumari del DOGV 2977, del 23-04-1997 (1997/6401)

ACORD de 30 de gener de 1997, de la Comissió Territorial d'Urbanisme de València, relatiu a determinats punts de la modificació núm. 3 de Pla General d'Ordenació Urbana de Montserrat.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2977

Data del DOGV
:   23-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6401


Data del document
:   30-01-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de gener de 1997, de la Comissió Territorial d'Urbanisme de València, relatiu a determinats punts de la modificació núm. 3 de Pla General d'Ordenació Urbana de Montserrat.   
La Comissió Territorial d'Urbanisme de València, en la sessió de 30 de gener de 1997, va adoptar l'acord següent:  
Vist l'expedient tramés per l'Ajuntament de Montserrat que fa referència a la modificació núm. 3 del Pla General d'Ordenació Urbana, i d'acord amb els següents:  
Antecedents de fet  
Primer  
El projecte va ser sotmès a informació pública per Resolució de 5 de juny de 1996 i, després del pertinent període d'informació pública durant el qual no es van presentar al·legacions en contra, va ser aprovat provisionalment el 10 d'octubre de 1996. Va entrar en el Registre de la Comissió Territorial d'Urbanisme de València el 26 de novembre de 1996.  
Segon   
El projecte consta de memòria( que comprèn l'objecte i la justificació de la modificació), documentació relativa a la modificació i plànols d'ordenació modificats, per la qual cosa es compleix el que disposa l'article 27 de la Llei Reguladora de l'Activitat Urbanística.  
Tercer  
Montserrat té un Pla General d'Ordenació Urbana (PGOU), aprovat definitivament per la Comissió Territorial d'Urbanisme el 16 de febrer de 1994. Aquest pla ha estat objecte de dues modificacions.  
Quart  
La modificació núm. 3 del PGOU de Montserrat està formada per 5 apartats que s'exposen tot seguit de manera resumida:  
A) Canvi de classificació de la parcel·la 76 de l'illa núm. 9 de la urbanització La Rabassa, que passa a ser sòl urbà (actualment té la consideració de sòl no urbanitzable) la superfície de la qual és de 3.979 m2.  
B) Obertura d'un viari i creació d'una parcel·la destinada a equipament privat en la colònia Canyada Primal III.  
C) Canvi en el traçat d'una part del viari de la colònia Monte Rosado a instàncies dels propietaris afectats.  
D) Modificació de l'ús de la parcel·la 282 b perquè es considere dotacional privada (actualment és sòl urbà residencial) i al mateix temps es pretén un canvi de classificació d'un sòl no urbanitzable limítrof a l'anterior.  
E) Es modifica l'apartat A-usos de l'article 8.6 Colònies (zona -6) de les ordenances.  
Cinquè  
La Comissió Informativa de la Comissió Territorial d'Urbanisme de València, en la sessió de 23 de gener de 1997, va emetre un informe que fa referència al projecte de què tractem, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient ha estat tramés per triplicat, diligenciat com cal, per la qual cosa està complet i s'ha tramitat d'acord amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).  
Segon  
Respecte de la modificació que conté l'apartat A que consisteix en el canvi de classificació de la parcel·la 76 de l'illa 9 de la urbanització La Rabassa, que passa a ser sòl urbà, s'observa de la documentació presentada que aquesta parcel·la estava inclosa dins de l'àmbit del pla parcial aprovat l'any 1971, per la qual cosa cal considerar justificat el canvi de classificació.  
Tercer  
Respecte de la modificació que conté l'apartat B que consisteix en l'obertura d'un viari i en la creació d'una parcel·la destinada a equipament privat, cal indicar que amb la nova ordenació proposada es produeix un increment dels terrenys destinats a viari, per la qual cosa no es veuen inconvenients per a l'aprovació.  
Quart  
Respecte de la modificació de l'apartat C, que consisteix en la supressió d'un viari i en la variació d'una part del seu traçat per a reduir el cost de la urbanització i corregir l'adequació del viari a l'edificació que hi ha, s'adverteix que el viari eliminat suposa una superfície aproximada de 1.429 m2, i això dóna lloc a un increment de l'aprofitament lucratiu, cosa que requereix la justificació del compliment del que estableix l'article 55.3 de la Llei Reguladora de l'Activitat Urbanística que disposa l'obligació, quan augmenta l'aprofitament lucratiu, de preveure les mesures compensatòries necessàries per a mantenir la proporció i qualitat de les dotacions públiques.  
Cinquè  
En la modificació de l'apartat D es proposen la modificació de l'ús de la parcel·la 282 b, que el Pla General d'Ordenació Urbana qualifica de sòl urbà residencial i que ara passa a ser d'ús dotacional privat, i la requalificació de les parcel·les 627, 628 i una part de la 215, que són limítrofs a la 282 b, les quals són classificades pel PGOU com a sòl no urbanitzable genèric. Es planteja ara que aquestes parcel·les siguen considerades com a urbanes, ús dotacional privat( en la documentació que s'adjunta es parla de canvi de qualificació mentre que en la petició dels veïns se sol·licita el canvi de classificació). Respecte d'aquest punt es considera que es pot admetre el canvi de qualificació de la parcel·la 282 b a ús dotacional privat, on ja hi ha una pista esportiva i vestuari; no obstant això, no passa el mateix respecte de la segona part de la modificació, que es planteja per a ampliar les instal·lacions esportives que hi ha, atès que ens trobem davant de sòl classificat com a no urbanitzable, el canvi de classificació del qual requereix el compliment del que estableixen els articles 55.5 de la Llei Reguladora de l'Activitat Urbanística i 2 de la Llei de la Generalitat Valenciana de Sòl no Urbanitzable, si bé es considera que en el terme municipal hi ha sòl més adequat per a dur a terme l'actuació projectada.  
Sisè   
No hi ha inconvenients urbanístics per a procedir a la modificació continguda en l'apartat E, la qual consisteix en la possibilitat que en les colònies l'ús terciari no se circumscriga a l'àmbit territorial d'aquestes, sinó que es pretén permetre un àmbit més ampli. El tenor literal de l'article afectat (apartat A-usos) queda de la manera següent:  
"Apartat A. Usos  
Com a ús dominant s'estableix el residencial d'habitatge unifamiliar.  
Es prohibeix expressament l'ús industrial en qualsevol classe o categoria.  
Es declaren com a usos compatibles amb el residencial els següents:  
a) Comercial. Es permeten amb caràcter general els inclosos en l'agrupació 64 del Nomenclàtor de comerç al detall, en els grups 641 i 648 i es declaren incompatibles els identificats en els subgrups 648.3.  
La superfície màxima construïda serà de 300 m2.  
b) Terciaris. Es permeten amb caràcter general els identificats en els grups 65 i 66 llevat de pubs, bars i assimilats amb ambientació musical i/o espectacles. Es prohibeixen igualment les activitats recreatives identificades en el grup 969 del Nomenclàtor.  
Es permetran com a activitats compatibles la de sanitat, grups 941 i 946 i es prohibeixen expressament els grups 947 i 948.  
c) Dotacionals. Es permeten amb caràcter general els edificis destinats al culte, com també els locals d'associacions públiques o privades les activitats de les quals redunden en benefici general de la població, com també les instal·lacions esportives i gimnasos tant públic com privats.  
La resta de les activitats no establertes expressament en aquesta ordenança es consideren prohibides".  
Setè  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals i de les modificacions, de municipis de menys de 50.000 habitants, de conformitat amb el que estableix l'article 38.3 de la Llei Reguladora de l'Activitat Urbanística, en relació amb l'article 10.A per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Atesos els antecedents i fonaments exposats i la legislació vigent en matèria d'urbanisme, la Comissió Territorial d'Urbanisme de València acorda:  
1. Aprovar definitivament els punts A, B i E de la modificació núm. 3 del Pla General d'Ordenació Urbana de Montserrat.  
2. Suspendre l'aprovació definitiva del punt C de la modificació del Pla General d'Ordenació Urbana de la necessitat de justificar el que estableix l'article 55.3 de la Llei Reguladora de l'Activitat Urbanística.  
3. Denegar l'aprovació definitiva del punt D de la modificació núm. 3 del Pla General d'Ordenació Urbana de Montserrat, atesa la no justificació de la proposta, com també la inadequació de l'emplaçament.  
L'Ajuntament de Montserrat haurà de notificar el contingut d'aquest acord a tots els interessats en l'expedient abans esmentat.  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta notificació.  
Tot això, sense perjudici que es puga interposar qualsevol altre recurs que es considere oportú.  
València, 30 de gener de 1997.- El secretari de la Comissió Territorial d'Urbanisme de València: José Manuel Palau Navarro.